見好就收!利物浦要精打細算
2024年04月14日 16:01
東網電視
更多新聞短片
英超利物浦主場對水晶宮。
英超「衝冠星期日」,榜首雙雄分途出擊,利物浦率先於主場迎戰水晶宮,「紅軍」上場歐霸盃8強首回合主場0比3大敗於阿特蘭大腳下,嚟緊周中次回合收復失地機會渺茫,惟有專注踢聯賽,尤其是要執好防線,避免再大意失波,相信唔會盡數水晶宮,首選中位數3.5球嘅入球細。(Now 621及611周日晚9時直播)
利物浦繼上月英足盃出局後,歐霸盃亦受重挫,幸好英超戰線表現仍然強勢,近8場聯賽取得6勝2和。不過,紅軍防線唔多穩陣,近4場英超都有失波,上場歐霸盃吞3蛋後,猶如當頭棒喝,領隊高普亦承認極不滿球隊表現,相信佢吸取教訓之後,今仗應該會作出針對性部署,堵塞後防漏洞。
事實上,利物浦現時同阿仙奴同分,餘下7場聯賽冇失分空間,希望以全勝衝線,預料紅軍應該會踢穩陣波,甚至採取「1:0」、「2:0」悶蛋戰術,實行3分至上,踢法是否悅目已經唔重要。
至於水晶宮自知實力唔及對手,應該會加強防守,以1分為目標,佢哋近4場聯賽有3場總入球係2球或以下,包括2場打和1比1,表現相當硬淨。兩隊首循環碰頭,水晶宮戰至補時失守,僅輸1比2,加上翻查雙方近6次聯賽交鋒,有5次總入球開3球或以下,估計今仗都唔慌多波入,既然利物浦主W太熱冇肉食,3.5球嘅入球細比較抵玩。
更多賠率: